# BAI_Front_Cover_newbgroundCúlra

Treoirlínte Teicniúla -

Scéim um Chartlannú 2

Meán Fómhair 2018

Leagtar amach sa doiciméad seo treoirlínte maidir le lánas clár fuaime agus físe (lánas closamhairc i dteannta a chéile), a rinneadh lena chraoladh, d’fhonn cuidiú le hiarratasóirí ionchasacha agus iad ag ullmhú iarratais ar mhaoiniú faoi Scéim um Chartlannú 2 (“an Scéim”).

Níl sé d’aidhm ag na treoirlínte seo a bheith ró-shaintreorach agus/nó ró-mhionsonraithe, ach a bheith ina n-acmhainn chun breis eolais tacaíochta a sholáthar d’iarratasóirí ionchasacha i dtaobh na Scéime d’fhonn cuidiú le rannpháirtíocht níos forleithne léi ar fud na n-earnálacha neamhspleácha craolacháin agus léirithe ná a bhí roimhe seo.

Maidir leis sin de, is struchtúr tacaíochta í an Scéim, atá á hoibriú ag BAI agus atá á mhaoiniú trí tháille an cheadúnais teilifíse, d’fhonn forbairt cultúir cartlannúcháin a spreagadh agus a chur chun cinn in earnáil craolacháin na hÉireann as a hiomláine, rud a chuideoidh le hoidhreacht na hÉireann a chaomhnú. Tá doiciméad beartais foilsithe ag BAI i gcomhair na Scéime seo de dhroim an Achta Craolacháin, 2009, ‘An Scéim Chistiúcháin chun Bunábhar Clár a Chartlannú (“Scéim um Chartlannú 2")’, ina leagtar amach príomheilimintí na Scéime i dtéarmaí cuspóirí, ról BAI, incháilitheacht, maoiniú a bheith ar fáil agus ceisteanna oibriúcháin. Ina theannta sin, tá treoir foilsithe ag BAI i dtaobh comhpháirtíochtaí straitéiseacha ionchasacha. Ba chóir na treoirlínte sin a léamh in éineacht leis an mbeartas seo agus leis an treoir.

Le linn d’iarratasóirí iarratas a dhéanamh, beidh BAI ag súil go dtabharfaidh siad aird ar chaighdeáin chartlannúcháin a nglactar leo go hidirnáisiúnta ina gcuid gníomhaíochtaí cartlannúcháin faoi seach a mhionsonrófar i dtogra. Tuigeann BAI go bhfuil caighdeáin chartlannúcháin ag athrú de réir mar a thagann teicneolaíochtaí digiteacha ar aghaidh. Maidir leis sin de, déanfar athbhreithniú rialta ar na treoirlínte seo agus déanfar iad a oiriúnú chun a chinntiú go gcloífear le caighdeáin a nglactar leo go hidirnáisiúnta maidir le bunábhar clár a chartlannú i bhformáid dhigiteach, idir bhunábhar fuaime agus bhunábhar closamhairc.

Tá foilseacháin BAI agus breis eolais i dtaobh na Scéime agus fheidhmeanna BAI le fáil ar [www.bai.ie](http://www.bai.ie/).

Má bhíonn aon cheisteanna agat i dtaobh na dTreoirlínte Teicniúla seo, cuir ríomhphost go dtí [archiving@bai.ie](mailto:archiving@bai.ie) nó dean fón ar (01) 6441 200.

# Clár Ábhair

[1. Cuspóirí Straitéiseacha 4](#_Toc522715472)

[2. Critéir Theicniúla 5](#_Toc522715473)

[3. Formáidí Físe 7](#_Toc522715474)

[4. Formáidí Comhad Fuaime 10](#_Toc522715475)

[5. Meiteashonraí 11](#_Toc522715476)

[6. Stóráil Comhad 13](#_Toc522715477)

[Gluais 15](#_Toc522715478)

1. Cuspóirí Straitéiseacha

**Tá oibleagáid ar BAI Scéim a fhorbairt ina mbainfear amach trí cinn de chuspóirí straitéiseacha:**

**a) cur chuige comhtháite maidir le bunábhar clár a chartlannú;**

**b) próisis agus formáidí cuí stórála a fhorbairt chun comhlachtaí a spreagadh agus cuidiú leo chun bunábhar clár a athchóiriú agus/nó a stóráil; agus,**

**c) chun rochtain thapa chruinn ar an gcartlann a sholáthar.**

**Molann BAI gur sprioc bhunúsach cartlannúcháin é ag iarratasóir ar bith lánas closamhairc digiteach a chatalógú, a chaomhnú agus a sholáthar.**

D’fhonn is go gcinnteoidh BAI go gcomhlíonfar cuspóirí straitéiseacha na Scéime, ní mór don Scéim tacú le bailiúcháin chlosamhairc dhigiteacha a chruthú agus go mbeidh tionscadail mholta den sórt sin bunaithe ar chur chuige comhtháite. Maidir leis sin de, d’fhéadfadh go mbeadh ar iarratasóirí nach bhfuil cúlra sa chartlannú, taithí agus/nó saineolas acu, comhpháirtíochtaí a fhorbairt le heintitis agus saineolaithe cuí a fhéadfaidh saineolas cartlanncháin agus saineolas teicniúil/digiteach a sholáthar chun a chumasú cur chuige straitéiseach a ghlacadh i leith chleachtais chartlannúcháin an iarratasóra. D’fhéadfaí, trí chur chuige comhpháirtíochta, an saineolas teicniúil is gá agus na réitigh stórála nach bhfuil ar fáil thairis sin d’iarratasóir a sholáthar. D’fhéadfadh an cur chuige sin leis cuidiú le heolas agus inniúlacht an iarratasóra a fhorbairt i réimse an chartlannaithe.

Tugadh iarratasóirí faoi deara go mbeifear ag súil leis i gcás tionscadail chartlannúcháin a dtacófar leo faoin Scéim go dtabharfar rochtain thapa chruinn iontu ar bhunábhar clár do gach páirtí leasmhar lena n-áirítear an pobal. Déanfar na sásraí cruinne a chaibidil ar bhonn tionscadal ar thionscadal chun céimeanna difriúla forbartha na gcartlann éagsúil a chuimsiú. Beifear ag súil leis chomh maith i gcás tionscadail a dtacófar leo go ndéanfar tríothu feasacht an phobail a mhéadú i dtaobh ábhair cartlainne chraolta a chaomhnú agus a úsáid.

1. Critéir Theicniúla

Na roghanna teicniúla a dhéanfaidh bhur n-eagraíocht maidir le formáidi comhad closamhairc beidh siad de réir riachtanais na heagraíochta agus a comhpháirtithe agus a páirtithe leasmhara.

Tá dhá phríomhghrúpa laistigh de chleachtas an chartlannaithe closamhairc a bhfuil a riachtanais agus a gcuspóirí ábhar difriúil le chéile. I gceann de na grúpaí, tá cartlannaithe traidisiúnta a fhéachann leis an gcáilíocht is airde a bhaint amach d’fhonn tacú le cuspóir an chaomhnaithe agus sa dara grúpa tá craoltóirí agus cuideachtaí iarléiriúcháin a fhéachann le idir-inoibritheacht a bhaint amach d’fhonn tacú le cuspóir an dáilte.

Féadfar an liosta seo a leanas de cheithre chritéar a úsáid chun breithniú a dhéanamh ar chur chuige bunaithe ar phrionsabail i leith an chumraíocht comhad closamhairc is fearr a roghnú faoi chomhair riachtanais bhur n-eagraíochta agus a cuid cuspóirí a chomhall.

1. **Cáilíocht**: Nuair a dhéantar bunábhair chlosamhairc a dhigitiú go dtí formáidí comhad digiteach ina n-úsáidtear comhbhrú is minic a bhíonn gléine agus cáilíocht na fuaime/híomhá níos ísle dá bharr sin. Is comhréiteach é sin mar go laghdaíonn sé freisin an costas ar an gcomhad a ghintear a stóráil nó a sheachadadh ar úsáideoirí ar fud líonra. Déanaigí breithniú ar bhur mbunábhar foinse agus ar fhormáid bhur gcomhaid sprice – roghnaígí formáid a chaomhnóidh cáilíocht dúchais na foinse agus ina mbeidh cáilíocht a bheidh ard a dhóthain chun tacú le húsáid san am atá le teacht. I gcás go mbeidh tábhacht le dáileadh agus rochtain, cuimhnígí ar fhormáid ‘máistirchomhaid’ dhigitigh a bheith agaibh i gcomhair cartlannú agus ‘seachfhormáid’ i gcomhair dáileadh. Más amhlaidh nach mbeidh an seach-chomhad a úsáidimid sa lá atá inniu ann oiriúnach san am atá le teacht, ba cheart go bhfágfadh an máistirchomhad go bhféadfaimid seach-chomhaid nua a achruthú ar mhodh ard-uathoibrithe de réir mar a bheidh gá leo san am atá romhainn.
2. **Oscailteacht**: Dála clár bogearraí, na teicneolaíochtaí comhbhrúite comhartha closamhairc (codecs) agus na hárthaí comhad (rapair) is féidir a úsáid chun comhaid chlosamhairc dhigiteacha a chruthú féadfaidh siad bheith ina dteicneolaíochtaí dílsithe nó ina dteicneolaíochtaí foinse oscailte. Roghnaígí teicneolaíochtaí nach gcuirfidh srain le bhur n-úsáid agus seachnaígí teicneolaíochtaí a dtarlódh nach mbeadh tacaíocht ar fáil go forleathan dóibh san am atá le teacht.
3. **Glacadh**: Cuimhnígí ar chartlanna nó eagraíochtaí atá cosúil le bhur n-eagraíocht féin a ghlacadh na teicneolaíochta. Ba chóir do chuideachtaí a bhfuil lánas ina seilbh acu, mar aon leis na díoltóirí a thacaíonn leo trí tháirgí agus seirbhísí, an teicneolaíocht a ghlacadh. Más rud é gur beag an fhianaise atá ar theicneolaíocht ionchasach a bheith glactha i measc bhur gcuid piaraí, déanaigí iarracht a fháil amach cad ina thaobh é sin. Seachnaígí formáidí comhad closamhairc atá i mbaol a dhul as feidhm ar fad róluath agus nach mór iad a thraschódú go luath in bhur bplean cartlannúcháin dhigitigh.
4. **Feidhmiúlacht**: Roghnaígí formáidí comhad closamhairc a thacaíonn le raon feidhmeanna agus ar féidir iad a láimseáil go héasca, go héifeachtúil agus gan baol earráide. Tá formáidí comhad is furasta a anailísiú i leith lochtanna agus gnéithe áisiúil agus tacóidh siad le huathoibriú a dhéanamh san am atá le teacht ar shreafaí oibre dearbhaithe cáilíochta agus saothraithe meiteashonraí.
5. Formáidí Físe

Molann BAI Físthaifeadtaí a stóráil mar chomhaid físe dhigiteacha i gceann amháin de thrí aicme, de réir riachtanais bhur n-eagraíochta:

* Aicme 1: Fístaifeadtaí Neamh-chomhbhrúite
* Aicme 2: Fístaifeadtaí Comhbhrúite Neamhchaillteacha
* Aicme 3: Fístaifeadtaí Cáilíochta Craolta

**Aicme 1: Fístaifeadtaí Neamh-Chomhbhrúite**

Is féidir fístaifeadtaí neamh-chomhbhrúite 10 ngiotán a úsáid i gcás ina mbeidh an cháilíocht is airde ag teastáil agus gur cuma mar gheall ar chostais stórála sonraí, nuair a bheifear ag obair le líon íseal taifeadtaí foinseacha nó fad íseal iomlán d’ábhar ardluacha, mar shampla. Beidh de thoradh ar úsáid formáidí comhad físe neamh-chomhbhrúite go mbeidh méid na gcomhad an-mhór in aghaidh na huaire den ábhar a dhigiteofar. Ós rud é go bhfuil sé neamh-chomhbhrúite, déantar iomlán na faisnéise comhartha a ghabháil ón bhfístaifeadadh foinseach agus ní bhaintear aon fhaisnéis amach as chun méid an chomhaid nó an forchostas ar stóráil sonraí dá bharr a laghdú.

Tacaítear go forleathan le fístaifeadtaí 10 ngiotán neamh-chomhbhrúite ach bíonn sé deacair a bheith ag obair leo de bharr mhéid na gcomhad físe. Tógfaidh 1 uair an chloig d’fhístaifeadtaí gléine caighdeánaí neamh-chomhbhrúite timpeall le 125GB de spás stórála sonraí.

Is féidir comhaid físe neamh-chomhbhrúite a ghiniúint trí chomhbhrú/dí-chomhbhrú v210 a úsáid agus a thimfhilleadh trí árthach Fuaim is Fís Idirdhuillithe nó árthach MOV a úsáid. Is féidir árthaí MXF leis a úsáid ach bíonn siad níos casta agus féadann siad fadbhanna idir-inoibritheachta a tharraingt agus ba chóir dá bhrí sin iad a thástáil go hiomlán.

**Aicme 2: Fístaifeadtaí Comhbhrúite Neamhchaillteacha**

Ciallaíonn fístaifeadtaí atá comhbhrúite go neamhchaillteach comhaid físe dhigiteacha atá comhbhrúite chun an forchostas stórála sonraí a laghdú trí theicníc atá neamhchaillteach ó thaobh na matamaitice de. Trí theicneolaíocht chomhbhrúite neamhchaillteach a úsáid chun comhaid físe dhigiteacha a chruthú, féadfaidh eagraíocht laghdú suntasach a dhéanamh ar an bhforchostas stórála i gcomhair a bailiúchán fístaifeadtaí digiteacha.

Tá tóir ag teacht ar theicneolaíochtaí comhbhrúite neamhchaillteacha i measc cartlannaithe closamhairc mar go bhfuil ardcháilíocht iontu. Mar sin féin, ní ghlacann Craoltóirí go forleathan iad mar nach dtugann siad an leibhéal céanna idir-inoibritheachta chun tacú le sreafaí oibre dáilte craolta agus as-tarchurtha mar a dhéanann formáidí Fístaifeadtaí Cáilíochta Craolta atá níos coitianta. Tógfaidh 1 uair an chloig d’fhístaifeadadh gléine caighdeánaí comhbhrúite neamhchaillteach timpeall le 50GB de stóráil.

Ar an gcomhbhrú/dí-chomhbhrú físe neamhchaillteach a d’úsáid cartlanna closamhairc in imeacht na ndeich mbliana deireanacha, tá JPEG2000 agus FFV1 a bhfuil breis tóra ag teacht air le blianta beaga anuas. Is féidir le JPEG2000 feidhmithe foinse oscailte nó dílsithe araon a úsáid agus úsáideann sé MXF nó Quicktime (.mov) mar árthach. Is lánfhoinse oscailte é FFV1 agus tá sé ar áireamh in FFmpeg, ardán teicneolaíochta foinse oscailte a nglactar leis go forleathan i gcomhair ionchódú físe. Nuair a úsáidtear FFV1 leis an árthach Matroska (.mkv), is réiteach lánfhoinse oscailte é a bhfuil tóir air ag mórán cartlann náisiúnta/poiblí.

**Aicme 3: Fístaifeadtaí Cáilíochta Craolta**

Is éard is Fístaifeadtaí Cáiliochta Craolta ann ná comhaid físe dhigiteachta atá comhbhrúite d’fhonn an forchostas stórála sonraí a laghdú trí theicníc chomhbhrúite físe chaillteach a úsáid. Is gnách go n-úsáidtear formáidí comhad físe craolta áirithe sa tionscal chun an idir-inoibritheacht, an luas agus an éifeachtúlacht a chur chun cinn i sreafaí oibre lánais agus baineann a lán buntáistí leo sa chomhthéacs sin.

Cumasóidh an comhbhrú caillteach d’eagraíocht níos mó fístaifeadta a stóráil (fad an bhunábhair físe níos mó ina uaireanta an chloig agus ina nóiméid) ar chórais stórála digití ná fístaifeadtaí Neamh-Chomhbhrúite nó Comhbhrúite Neamhchaillteacha agus is rogha mhaith é dá bhrí sin i gcás go mbíonn méideanna móra fístaifeadta le digitiú agus gur fadhb iad costais stórála.

Is éard is comhbhrú físe ann ná an próiseas a ghabhann le laghdú ar ráta sonraí comhartha físe digití trí fhaisnéis atá iomarcach nó neamhthábhachtach a bhant as. Mar sin féin, d’fhéadfadh go dtiocfadh déantán nó earráid chomhbhrúite as faisnéis a bhaint amach, dá mbainfí an iomarca faisnéise amach. Déanann ionchódóirí físe uaireanta athruithe beaga nó díchumadh beag a chur isteach a bhíonn le feiceáil ag an tsúil mar cheo gluaisne nó mar bhlocachas. Dá airde an cóimheas comhbhrúite is ea is mó na déantáin is dealraitheach a fheicfear.

Ar na formáidí comhad Fístaifeadtaí Cáilíochta Craolta atá á n-úsáid le blianta beaga anuas ag Craoltóirí agus Cartlannaithe tá AS-11 ina n-úsáidtear AVC Intra 100 i gcomhair fístaifeadtaí ardghléine agus D10 i gcomhair foinsí físe gléine caighdeánaí. Úsáidtear an fhormáid AS-11 go forleathan i gcomhair dáileadh craoltaí in RA agus is í an fhormáid is fearr le BAI í i gcomhair nithe a thaisctear le Cartlann Scannán na hÉireann faoin scéim Fuaim agus Fís. Is minic a úsáidtear DV25 i gcásanna inar fís dhigiteach í an fhoinse (de shaghas DV Cam nó téip MiniDV) mar gur féidir an t-ionchódú físe dúchais a chaomhnú.

Tá tóir ar chomhbhrú/dí-chomhbhrú físe eile leithéidí H.264, go háirithe i gcomhair an fhísléirithe agus an dáilte físe ar líne i dteannta ProRes arb é an fhormáid físe dhílsithe ag Apple agus DNxHD arb é leagan Avid é. Is roghanna maithe iad sin go léir ina bhfuil tábhacht leis an idir-inoibritheacht agus le haosáid dáilte. Faoi gur féidir leo oibriú ar chóimheasa éagsúla comhbhrúite, ámh, tá sé tábhachtach a thuiscint an méid comhbhrúite atá á úsáid agus an tionchar a bheidh aige ar immharthanacht fhadtéarmach an ábhair físeáin atá le caomhnú.

Go hachomair, díreach cosúil le físthéipeanna, níl formáidí digiteacha físeáin deartha le go mairfidh siad go síoraí agus beidh riachtanas ann comhaid a thraschódú go dtí na formáidí nua sa todhchaí. I gcás go roghnaítear ard leibhéal de chomhbhrú caillteach, is é an praghas a bheidh air sin ná go gcaillfear go buan faisnéis ab b’fhéidir a bheith áisiúil tráth éigin sa todhchaí. Níl aon chaoi chun an modh seo a aisiompú seachas an fhístéip bhunaidh a athchur ar siúl agus athdhigitiú a dhéanamh uirthi. O thaobh an chaomhnaithe de, ba chóir go mbeadh céim an aistrithe chostasaigh ó fhormáid théipe go dtí formáid chomhaid ina imeacht aon uair amháin agus go mbeadh aon uasghrádú sa todhchaí go dtí formáid nua déanta ar bhonn próisis uathoibríoch trascódaithe bunaithe ar chomhaid.

1. **Formáidí Comhad Fuaime**

Molann Údarás Craolacháin na hÉireann Taifeadtaí Fuaime a stóráil mar chomhaid fuaime dhigiteacha i gceachtar de dhá aicme ag brath ar riachtanais d’egraíochta:

* Aicme 1: Comhaid Fuaime Líneach
* Aicme 2: Comhaid Fuaime Chomhbhrúite

**Aicme 1: Comhaid Fuaime Líneacha**

Is féidir fuaim líneach a úsáid nuair a bhíonn an cháilíocht is airde ag teastáil. Tá sé feiliúnach do thaifeadtaí nár comhbhrúdh riamh roimhe sa slabhra aonair (e.g. taifeadadh den aer). De bharr simplíochta agus uilíochais Modhnaithe Bíogchóid líneach (PCM) molann Comhlachas Idirnáisiúnta na gCartlanna Fuaime WAV, (iarmhír comhadainm .wav) a úsáid. Úsáidtear na comhaid seo go forleathan sa tionscal fuaime garimiúil.

Bainfidh taifeadtaí bunaidh ó chaiséad, aicéatáit, vinil, spól ¼” nó foinsí eile analóig leas as a bheith digithe go dtí comhaid .wav. Mar riachtanas iosta ba chóir comhad .wav a ghiniúint trí shampláil ghiotán16 ar mhinicíocht 48kHz a úsáid. Ach de réir mar a leagtar amach i dtreoirlínte teicniúla IASA TC-04 tá rátaí samplála giotáin 24 agus minicíochtaí samplála 96kHz áisiúil i dtaca le hábhar foinseach ardcháilíochta a bhfuil castacht fuaime ann (e.g. taifeadadh ceolfhoirne nó ceolchoirm bheo).

Murab ionann is comhaid físeáin, ní ghlacann comhaid fuaime mórán spáis stórála. Glacfaidh 1 uair .wav fuaime timpeall 1GB spáis stórála.

**Aicme 2: Comhaid Fuaime Chomhbhrúite**

D’fhéadfaí fuaim chomhbhrúite a úsáid i gcás gur comhartha atá comhbhrúite cheana féin é an comhartha foinseach, mar shampla i gcás go bhfuil taifeadadh déanta ó shruth fuaime idirlín.

De bharr gur comharthaí iad seo atá comhbhrúite cheana féin ní bheidh mórán leas le baint as iad a thaifeadadh agus formáid fuaime líneach á húsáid. Le linn do chomhartha atá comhbhrúite cheana féin a thaifeadadh, ámh, bain úsáid i gcónaí as leibhéal comhbhrúite atá ar a laghad cothrom nó ar chóimheas níos lú ná an fhoinse (i minicíocht samplála agus ráta giotáin araon) mar go bhféadfaí leis seo niós mó meathlúcháin a sheachaint i gcáilíocht an taifeadta.

Maidir le taifeadtaí den aer agus sruthaithe moltar comhad fuaime le formáid AAC a ghintear ag ráta giotáin de 128kbps. Glacfar le comhaid MP3 nó AAC nach lú ná 64kbs ach caithfear roinnt smaoinimh a dhéanamh ar an gcineál fuaime atá á taifeadadh agat. Déanfar difear níos lú d’ábhar comhdhéanta as caint amháin ag leibhéal comhbhrúite níos airde (ar 64kbps) ná d’fhuaim atá níos casta ó thaobh fuaime de ar nós taifeadtaí ceoil.

Glacfaidh 1 uair d’ACC ar 128kbps fuaime timpeall 0.1GB spáis stórála.

1. **Meiteashonraí**

Tacaíonn Údarás Craolacháin na hÉireann le húsáid caighdeáin theicniúla le haghaidh cúr síos ó mheiteashonraí ar thaifeadtaí d’ábhair clár a chumasaíonn cuardach agus aisghabháil chomhthéacsúil a dhéanamh ar chomhaid laistigh de chóras um bainistíocht sócmhainní meán nó suíomh gréasáin, mar shampla, a thacaíonn le haistriú gan uaim go dtí córais agus tionscadail chartlannaithe eile agus le hidir-inoibritheacht an chéanna araon.

Ba chóir go mbeadh ar a laghad an trí chineál faisnéise a leanas ar áireamh sna meiteashonraí:

* ***Riaracháin:*** *Ainm an chraoltóra cheadúnaithe nó an léiritheora neamhspleách, dáta agus tráth an chraolta, Cineál ceadúnais/cóipcheart*
* ***Tuairisciúil:*** *Cur síos nó na focail lárnacha a bhaineann le hinneachar an taifeadta a bhféadfaí cúrsaí, ábhair, áiteanna suntasacha, daoine, imeachtaí agus dátaí a chur san áireamh. Ainmneacha an láithreora agus na rannpháirtithe.*
* ***Teicniúil:*** *Formáid an chomhaid fuaime nó físeáin.*

Mar bhonnlíne molann Údarás Craolacháin na hÉireann samhail meiteashonraí srianta a úsáid bunaithe ar Chroílár Bhaile Átha Cliath nó Chroílár Aontas Craolacháin na hEorpa.

D’fhéadfaí an fhaisnéis seo a leanas a stóráil le haghaidh gach comhad:

1. Teideal (ainm an chohhaid)
2. Cruthaitheoir (amhail Ainm an Stáisiúin /an Léiritheora)
3. Dáta (Dáta an chraolta/an Fhoilsithe)
4. Cineál (Catagóir Ábhar an Chláir)
5. Tuairisc (Tuairisc saor téacs – ainm an chláir, ábhair, imeachtaí, daoine, láithreacha nó faisnéis ábhartha eile)
6. Rannpháirtithe (Ainmneacha daoine ag labhairt sa taifeadadh – áisiúil do thaifeadtaí nuachta agus raidió)
7. Formáid (formáid fuaime nó físeáin)
8. Teanga (Gaeilge nó Béarla)
9. Cóipcheart

Ar na leathanaigh seo a leanas tá dhá shampla de Thaifid Mheiteashonraí Chroílár Bhaile Átha Cliath xml, déanann an chéad cheann cur síos ar thaifeadadh fuaime ó Newstalk, agus is físeán bolscaireachta ó Rising Sun Productions an dara ceann:

Sampla 1 (fuaim):

<?xml version=”1.0” encoding=”UTF-8”?>

<metadata

xmlns:xsi=”<http://www.w3.org/2001/XMLSchema-instance>”

xmlns:dc=”<http://purl.org/dc/elements/1.1/>”>

<dc:title>newstalk10620161202</dc:title>

<dc:creator>newstalk106</dc:creator>

<dc:date>20161202</dc:date>

<dc:type> nuacht </dc:type>

<dc:description>Newstalk Breakfast, déanann Mac Brian Stack freagra ar Gerry Adams' tráchtaireacht,Déanann Mick Clifford plé ar thuarascáil an sceithire atá ar na bacáin</dc:description>

<dc:contributor>Shane Coleman</dc:contributor>

<dc:contributor> Brian Stack n</dc:contributor>

<dc:contributor> Mick Clifford </dc:contributor>

<dc:format> Fuaim AAC </dc:format>

<dc:language> Béarla</dc:language>

<dc:copyright>Newstalk Ltd. Reg # 309181, Marconi House, Digges Lane Baile Átha Cliath</dc:copyright>

</metadata>

Sampla 2 (fís):

<?xml version=”1.0” encoding=”UTF-8”?>

<metadata

xmlns:xsi=”<http://www.w3.org/2001/XMLSchema-instance>”

Xmlns:dc=”<http://purl.org/dc/elements/1.1/>”>

<dc:title>Rising Sun Productions Promo Reel 2018</dc:title>

<dc:creator>Rising Sun Productions</dc:creator>

<dc:date>20180808</dc:date>

<dc:type>fógra</dc:type>

<dc:description>Rising Sun Production Promo Reel 2018 </dc:description>

<dc:creator>Shane McMahon</dc:creator>

<dc:publisher>Rising Sun Productions</dc:publisher>

<dc:format>AS11 Físeán</dc:format>

<dc:language>Béarla</dc:language>

<dc:copyright>Rising Sun Productions Ltd. 3 Big St, Baile Átha Cliath 2 Reg IE 234154 </dc:copyright>

</metadata>

1. **Comhaid a Stóráil**

D’fhéadfaí úsáid a bhaint as formáid an ábhair closamhairc a roghnaíonn tú agus fad an inneachair a dhéanfaidh tú digitiú air chun meas a dhéanamh ar riachtanais stórála le haghaidh d’eagraíochta chun a cuid ábhair chlosamhairc dhigiteacha a stóráil agus a chúltacú.

| Formáid an Chomhaid Closamhairc | Neasriachtanais Stórála le  haghaidh Ábhar 1 Uair |
| --- | --- |
| Físeán Ardghléine Neamhchomhbhrúite  (1080 x 1920 giotán 10) | 650 GB san Uair |
| Físeán Shárdhlúis Neamhchomhbhrúite – (720 x 576 giotán 10) | 125 GB san Uair |
| Físeán Shárdhlúis Comhbhrúite Neamhchaillteach  (FFV1 nó JPEG200) | 50 GB san Uair |
| Físeán Ardghléine de Cháilíocht le haghaidh Craolacháin  (AS-11 AVC Intra 100) | 45 GB san Uair |
| Físeán Shárdhlúis de Cháilíocht le haghaidh Craolacháin  (AS-11 D10) | 25 GB san Uair |
| Físeán Shárdhlúis de Cháilíocht le haghaidh Craolacháin (DV-25) | 10 GB san Uair |
| Comhad Sruthaithe Idirlín Ardchaighdeáin (Físeán)  (H.264 @ 5Mbps) | 2.5 GB san Uair |
| Comhad Fuaime Neamhchomhbhrúite  (24bit/48kHz WAV) | 1 GB san Uair |
| Comhad Fuaime de Cháilíocht Den Aer  (AAC Comhad Fuaime @ 128kbps) | 0.1 GB san Uair |

Nuair a chuirtear san áireamh raon na bhformáidí agus fad an inneachair a choinnítear, i dteannta riachtanais rochtana éagsúla eagraíochtaí níl aon réiteach stórála amháin a bheidh feiliúnach do chách. Tá roghanna ann d’eagraíochtaí aon chumasc de néalstóráil nó de stóráil comhad ar an láthair a úsáid ar cibé acu seirbheálaithe atá ceangailte le líonraí (ar líne), stóráil téipbhunaithe róbataice (neaslíne) nó cúltacú téipbhunaithe (as líne). Tá leibhéal áirithe solúbthachta ríthábhachtach freisin le go ndéanfar foráil d’fhorbairtí teicneolaíochtaí sa todhchaí a d’fhéadfaí teacht chun cinn le linn saolré na Scéime

Ba chóir smaoineamh a dhéanamh ar bhealach caomhnaithe níos fadtéarmaí maidir le comhaid chlosamhairc i do bhailiúchán mar go mbeidh córais stórála atá ar fáil inniu as feidhm

laistigh de 5-10 mbliana. Ba chóir plean a shocrú chun córais stórála a uasghrádú mar chuid de ghníomhaíochtaí caomhnaithe fadtéarmacha agus ba chóir buiséad agus líon sreafa oibre chun tacú le tionscadal ascnaimh digiteach den sórt sin a áireamh i do phleananna eagraíochtúla fadtéarmacha.

Molann Údarás Craolacháin na hÉireann go ndéanfar cúltacú ar gach comhad fuaime agus closamhairc agus ar mheiteashonraí a thacaíonn leo a stóráiltear laistigh d’aon chóras néalbhunaithe nó laistigh d’aon seirbhís stórála, chun a chinntiú go ndéanfar caomhnú ar an taifead cultúrtha. Molann Údarás Craolacháin na hÉireann go n-úsaidfear téip shonraí LTO d’fhormáid LTFS chun cúltacú a dhéanamh ar chomhaid closamhairc dhigiteacha. Ní foláir don réiteach cúltacaithe a bheith in ann caomhnú agus iniomparthacht gach taifead agus na meiteashonraí go léir a chumasú, i gcás cliseadh an phríomhchórais stórála nó imeacht gan choinne eile.

**Gluais**

| Téarma | Míniú |
| --- | --- |
| Digitiú | Tiontú faisnéise analóige go dtí faisnéis dhigiteach. |
| Físeán Dhigiteach | Is ionadú leictreonach é an físeán digiteach d’íomhánna físiúla gluaiste (físeán) i bhfoirm sonraí ionchódaithe digiteacha. |
| Máistirchomhad | An leagan tagartha aonair is airde cáilíochta de phíosa inneachair closamhairc. Is é an comhad bunúsach nó foinseach as a gcruthaítear seachchomhaid . |
| Seachchomhad | Cóip den mháistir chomhad le haghaidh dáilte nó rochtana a bhfuil taifeach níos lú aige. |
| Comhbhrú | Déantar sonraí a chomhbhrú nuair a dhéantar faisnéis a ionchódú le linn do dhuine níos lú giotán a úsáid ná atá san ionadaíocht bhunaidh. |
| Comhbhrú Neamhchaillteach | Eascaíonn chomhbhrú neamhchaillteach atógáil fhoirfe a dhéanamh ar na sonraí bunaidh ón gcomhad sonraí comhbhruite. |
| Comhbhrú Caillteach | Is é atá mar thoradh ar chomhaid chaillteacha chomhbhrúite go gcailltear sonraí agus cáilíocht le hais an leagan bunaidh. |
| V210 | V210 Pictiúir Físeáin a Ionchódú, digiteach, formáid pictiúr físeáin de chomhpháirt dath-dhifríochta. Úsáideann V210 foshampláil chroma 4:2:2 agua ionadaítear gach sampla le 10 ngiotán de shonraí. |
| Ráta giotáin | Líon na ngiotán a iompraítear nó a phróiseáiltear san aonad ama  1Mbps : 1 Milliún giotán sa soicind. |
| Minicíocht Sampla | Líon na samplaí sa soicind a dtógtar ó chomhartha leanúnach chun comhartha scoite nó digiteach a dhéanamh. |
| FFV1 | Is córas comhbhrúite/dí-chomhbhrúite é ‘codec’ agus is codec neamhchaillteach ionfhráma físeáin é FF codec físeáin 1, |
| Matroska | Is formáid choimeádáin shaoir de chaighdeán oscailte, é an Coimeádán Ilmheán Matroska a bhféadfadh líon rianta físeáin, fuaime, pictiúir nó fotheidil a choinneáil in aon chomhad amháin. |
| Motion JPEG 2000 | Is formáid comhaid é Motion JPEG 2000 le haghaidh sraitheoga gluaisne d’íomhánna JPEG 2000 agus ábhair fuaime ghaolmhara, atá bunaithe ar fhormáid MP4/Quick Time. |
| AS-11 | Is fine Sonraíochtaí ón gComhlachas Ardsreabh Oibre na Meán é seo a dhéanann sainmhíniú ar fhormáidí comhaid srianta meán d’fhonn sócmhainní sócmhainní críochnaithe meán a sheachadadh do chraoltóir nó d’fhoilsitheoir. |
| h.264 | Is caighdeán de chomhbhrú físeáin bloc-oiriúnaithe, cúitithe ó ghluaisne-bhunaithe é H.264 nó MPEG-4 Cuid 10, Ardionchódú Físeáin. Is ceann de na formáidí is coitianta é a úsáidtear chun taifeadadh, comhbhrú agus dáileadh a dhéanamh ar ábhar físeáin. |
| ProRes | Is formáid chomhbhrúite chaillteach é Apple ProRes a d’fhorbair Apple Corpraithe lena húsáid in ábhair iarléiriúcháin a thugann tacú suas go dtí 8K. Is é an buntáiste a eascraíonn as codec idirmheánach iarléiriúcháin go gcoinníonn sé caighdeán níos airde ná codec de chuid an úsáideora deiridh ach go dteastaíonn ón bhformáid seo fós i bhfad níos lú córas costasach dioscaí ná an t-ábhar físeáin neamhchomhbhrúite. |
| DNxHD | Is codec físeáin iarléiriúcháin caillteach ardghléine é Avid DNxHD ("Digiteach Neamhlíneach Inbhreisithe Ardghléine”) a d’fhorbair Avid le haghaidh cumaisc ó ghlúin go glúin le riachtanais laghdaithe stórála agus leithead banda. Is cur i bhfeidhm é de chuid caighdeán SMPTE VC-3 é. |
| WAV | Is caighdeán formáide do chomhaid fuaime de chuid Microsoft agus IBM is ea Formáid Comhaid Fuaime Tonnchruth (WAVE, nó WAV mar a thugtar air de ghnáth as ucht na hiarmhíre comhadainm—fuaimnítear iad araon “wave” an Bhéarla) chun stóráil a dhéanamh ar shruth de ghiotáin fuaime ar Ríomhairí Pearsanta. |
| AAC | Is caighdeán dílsithe ionchódaithe le haghaidh comhbhrú digiteach caillteach fuaime é Ardchódú Fuaime nó Advanced Audio Coding (AAC). Deartar é lena bheith ina chomharba ar an bhformáid MP3, de ghnáth baineann AAC cáilíocht fuaime níos fearr amach ná MP3 ag an ráta giotáin céanna. |
| MP3 | Is é is MP3 ann ná ainm na hiarmhíre comhadainm agus is é an t-ainm coitianta freisin ar an gcineál comhaid le haghaidh na sraithe fuaime 3 MPEG-1. Is formáid choitianta fuaime í le haghaidh sruthú fuaime tomhaltóirí agus do stóráil. |

